Autodyk

In autodyk of autowei is yn Nederlân in wei dêr’t allinnich fluch motorreau op ride meie. Deselde soarte dyk komt ek yn oare lannen foar, bygelyks yn Dútslân, Belgje, Ingelân, Noarwegen, Eastenryk, Switserlân, Frankryk en Sweden.

 Ferkearsregels 
Op in autodyk mei net efterút riden wurde, net keare en ek net stilstean as dat net nedich is. Op in autodyk kinne jo te krijen hawwe mei tsjinlizzers en krusend ferkear.

Yn Nederlân leit de maksimumfaasje, of it moat wêze dat oars oanjûn wurdt, op 100 kilometer yn 'e oere bûten de beboude kom. Yn de beboude kom is dat 50 kilometer yn 'e oere. Yn Nederlân, en ek yn Belgje en Frankryk, is in autodyk meastal oanjûn as in N-dyk.

 Autodiken yn Fryslân 
Yn Fryslân binne de neikommende provinsjale wegen autodiken:

N351: Easterwâlde - Urk
N353: Jobbegea - Havelte
N354: Grou - Snits - Eastersee
N355: Ljouwert - Grins
N356: Holwert - Nyegea
N357: Ljouwert - Holwert
N358: Fryske Peallen - Bûtenpost
N359: Ljouwert - De Lemmer
N361: Ryptsjerk - Grins
N369: Drachten - Twizel
N380: It Hearrenfean - Donkerbroek
N381: Drachten - Emmen
N383: Ljouwert - Sint Anne
N384: Tsjummearum - DearsumN390: Harns - Frjentsjer
N392: Aldhoarne - Akkrum
N393: Stiens - Harns
N712: De Lemmer - Urk
N910: Gerkeskleaster - Dokkum
N913: Garyp - Sumar
N917: Oerterp - Haulerwyk
N918: Haulerwyk - Weper
N919: Easterwâlde - Huis ter Heide
N924: It Hearrenfean - Eastersee
N927: Sint Nyk - Spannenburch
N928: Wâldsein - Balk
N979: Haulerwyk - De Like
N981: Boelensloane - Kornhorn

De measte fan dy diken binne útfierd as inkelde rydbaan, dus mei twa rydstripen. In part fan de N356 fan Dokkum nei Nijegea (de Sintrale As), in part fan de N355 fan Ljouwert nei Hurdegaryp en in part fan de N381 fan it knooppunt Drachten nei Easterwâlde binne útfierd mei in dûbele rydbaan (2x2).

De Rykswei 31 is foar in part útfierd as autowei mei dûbele rydbaan fan Surch nei Mullum en fan Marsum nei it knooppunt Drachten.

 Keppeling om utens 


Kategory:Ferkear
Kategory:Wei